# PROTOKOLL FRA MØTE I TORØD MENIGHETSRÅD

# Onsdag 17. mars 2021 kl. 18.30 – 20.15 Digitalt møte på ”whereby”

 **Tilstede: Elisabeth Aasland, Gunn Marit Langedrag, Tor Jarle Nystuen, Bjørn Saga**

 **og Maia Koren (sokneprest)**

 **Hilde Anita Gunnarsdatter og Janne Hansen – begge delvis tilstede grunnet**

 **tilkoblingsproblemer.**

 **Forfall: Trond Endresen**

**Åpning: Sokneprest Maia**

**Sak 21/21: Godkjenning av dagens innkalling og forrige møtes protokoll.**

**​ Vedtak:**

 **Innkalling og protokoll enstemmig godkjent.**

**Sak 22/21: Status Covid-19/smittevern og vårens ”aktiviteter” v/Maia**

 **Som det meste annet er også kirken for tiden «stengt» til over påske.**

 **Begravelser kan holdes med begrenset antall tilstede. Vielse kan**

 **gjennomføres men kun med forlovere til stede.**

 **All dåp er utsatt og møter foregår digitalt. Maia sa**

 **avslutningsvis at kirken er «stengt» men «menneskene er åpne».**

**Sak 23/21: ”Grønn menighet” – oppdatering fra møte i prosjektkomite**

 **Det er ønskelig at vi gir en tilbakemelding hva vi ønsker å ha fokus på.**

 **Vi gikk gjennom tiltaksliste fra ”Vår grønne menighet pr. sept-18”**

 **Dokumentene var vedlagt selve innkallingen.**

 **Menighetsrådet ble enige om noen punkter vi ønsker å fokusere på.**

 **Se nedenstående vedtak for detaljer. Noen av punktene er allerede godt**

 **implementert i vårt arbeid, noen punkt er litt i gang, og i flere punkter kan**

 **vi gjøre forbedringer. Vi har ikke ressurser til å være flinke på alle**

 **områder, men vi ønsker å få til forbedringer der det er realistisk mulig og**

 **naturlig.**

 **Vedtak:**

 **Forankring i menigheten: Vi vil utfordre fellesrådet til grønn drift på alle**

 **områder, og våre representanter i fellesrådet /menighetens administrasjon**

 **skal arbeid for dette. Miljøfyrtårnsertifisering av fellesrådet/menighetens**

 **administrasjon skal vurderes.**

 **Gudstjenesteliv: Vi vil feire Skaperverkets dag og andre gudstjenester i**

 **undring og takknemlighet over skaperverket.**

**Side 2 – protokoll fra møte i Torød menighetsråd**

**Sak 23/21 fortsetter:**

 **Vi vil samle inn penger til et grønt prosjekt eller en miljorganisasjon, for**

 **eksempel Kirkens nødhjelp eller en misjonsorganisasjon.**

 **Diakoni, undervisning og misjon: Vi vil integrere miljø-, forbruks- og**

 **rettferdsperspektiver i undervisning, trosopplæring og barne- og**

 **ungdomsarbeid.**

 **Vi vil delta i fasteaksjonen til Kirkens Nødhjelp, og sørge for å ha en KN**

 **kontakt i menigheten.**

 **Vi vil samarbeide om misjonsprosjekter, gjerne med grønn profil.**

 **Informasjon og samarbeid: Vi vil formidle stoff om miljø, klima, forbruk**

 **og rettferd i menighetens informasjonskanal.**

 **Vi vil utfordre butikkene i vårt nærmiljø på utvalg og profilering av**

 **Fairtrade-merkede, økologiske og svanemerkende varer.**

 **Innkjøp, forbruk og avfall: Vi vil kjøpe så lite som mulig, vurdere**

 **bruktkjøp og reparasjon og være kritisk til bruk ev engangsprodukter**

 **ved bevertning og kirkekaffe.**

 **Vi vil bruke Fairtrade-merkede produkter.**

 **Vi vil velge lokalprodusert og økologisk mat der det er mulig.**

 **Vi vil minske vårt papirforbruk.**

 **Vi vil sortere avfall for resirkulering, kompostering og spesialavfall til**

 **godkjent mottak.**

 **Energi, transport og reise: Vi vil samarbeide med fellesrådet om**

 **energibruk og enøk-tiltak i våre kirker og andre bygninger.**

 **Vi vil ta i bruk sparepærer/led-lys og slokke lys og annet el-utstyr som ikke**

 **er i bruk.**

 **Vi vil senke temperatuen når det ikke er folk i kirken, menighetshuset og**

 **på kontorene.**

 **Vi vil legge til rette for sykkelparkering ved kirken eller møtelokalet.**

**Side 3 – protokoll fra møte i Torød menighetsråd**

**Sak 24/21: Tripp Trapp åpen barnehage – positiv sak i Fellesrådet 09.03**

 **Til orientering og mulighet for innspill til økonomisk bistand.**

 **Det er allerede foretatt reduksjon i stillinger. Fellesrådet har satt ned**

 **husleien til kr 20.000.- pr. år. Det ser ut til at det økonomisk går greit i år.**

 **Det er viktig at dette lavterskeltilbudet fortsetter.**

 **Vedtak:**

 **Torød menighet ønsker å kunne bidra med litt økonomisk støtte og**

 **kommer tilbake til dette i et senere møte.**

**Sak 25/21: Diakonalt prosjekt – info og oppdatering v/Gunn**

 **Gunn har vært i kontakt med helsesøster i Færder, Marit Handeland, for å**

 **undersøke litt om muligheten for å kunne bidra slik vi tenker.**

 **Det er ønske om at menighetsrådet innkaller diakonene i Færder og**

 **helsesøster Marit til denne saken i vårt møte i mai.**

 **Elisabeth sender en mail henvendelse til diakonene og helsesøster.**

**Sak 26/21: Rapport fra utvalgene**

 **Informasjonsutvalget:**

 **Budsjettet er ferdig. Menighetsbladet 5.1 vil bli utgitt 4 ganger i år.**

 **Menighetsbladet 5.1 sliter fortsatt økonomisk. Det gjøres hva man man for**

 **å samle inn midler. De vil igang med egen givertjeneste.**

 **Misjonsutvalget:**

 **Har hatt digital innsamling. Det kom inn kr. 6.100.-**

**Sak 27/21: Eventuelt**

 **Uteglemt offer i gudstjeneste 30.mai – enighet om at det gis til Færder 5.1.**

 **Menighetsbladet 5.1 er oppført på menighetens kollekt liste. Det er ikke**

 **kommet inn noe hittil i år ettersom gudstjenesten ble avlyst p.g.a den**

 **pågående pandemien.**

 **Tilbud fra Nøtterøy MR om å låne påskevandringsbilder som kan settes opp**

 **ute rundt kirken. Maia følger opp og undersøker om de allerede er lånt ut.**

 **Det er ønske om at Torød kirke har port flaggene oppe hele 1. påskedag**

**Ref. Bjørn Saga**

**17. mars 2021**